Alina Bădic și invitatul ei, Lucreţiu Tudoroiu, au vorbit în emisiunea „360 de grade” despre specificul acestei perioade, una complicată, și despre cum ne ajută canalizarea corectă a energiei și activitatea fizică, acțiunile concrete.
„Dacă ar fi să ne gândim doar la nevoia de acțiune fizică, eu văd asta efectiv ca pe o salvare pentru că ne permite să ne păstrăm mintea întreagă. Deci un om care stă în casă toată ziua, nu face nimic, doar se gândește la probleme lui va înnebuni efectiv. (…)
Nevoia de activitate fizică este mult mai intensă. (…)
Activitățile le folosim ca să ne liniștim. E o mare dezordine mentală și activitățile fizice ne ordonează gândirea”, a susținut Lucrețiu Tudoroiu.
La rândul ei, Alina Bădic a afirmat că perioada ne vorbește despre „o șansă deosebită de a ne înțelege resursele și de a ști cum să acționăm”.
Fiecare să analizeze unde ar putea fi rampa sa de lansare și să acționeze acolo. Din nou, e vorba despre activitățile fizice propriu-zise.
„Fiecare zi are o configurație astrală care poartă în ea o enigmă, un mister sau o ecuație pe care trebuie s-o rezolvăm. Bineînțeles, și în funcție de astrograma personală. (…)
În această perioadă câștig de cauză au persoanele care știu să-și concentreze energia pe o direcție, care pentru ele e zonă de interes. (…)
Este o perioadă care nu ne lasă să mergem mai departe dacă nu înțelegem ce ni se întâmplă”, a mai afirmat Alian Bădic.